Jüri Ratasest sai eile kümnes Eesti Vabariigi peaminister.
Sel puhul andis Ratas intervjuu saatele «Pealtnägija», kus poliitteemade kõrval puudutati põgusalt ka eraelulisi seiku.
Saatejuht Mihkel Kärmas uuris Jüri Rataselt, kas uuele positsioonile asumise ning lepete sõlmimise on keerulisemaks muutnud asjaolu, et Jüri isa, Rein Ratas, lebab vähese paranemislootusega haiglavoodis. Selle peale pidi Ratas end hetke koguma ning lausus pisaraid tagasi hoides, et kõik, kes teevad läbi sama, mis tema - kelle lähedane on väga haige - usuvad imesse, ning seda usku ei tohiks värske peaministri sõnul keegi temalt võtta.
Ratas lisas ka, et on isa haiguse tõttu õppinud nende suhet uutmoodi hindama.
Kuula täispikka intervjuud Jüri Ratasega siit.